CELEX: 62010TN0247
Language: lt
Date: 2010-05-28 00:00:00
Title: Byla T-247/10: 2010 m. gegužės 28 d. pareikštas ieškinys byloje medi prieš VRDT — Deutsche Medi Präventions (deutschemedi.de)

31.7.2010   
            
            
               LT
            
            
               Europos Sąjungos oficialusis leidinys
            
            
               C 209/48
            
         2010 m. gegužės 28 d. pareikštas ieškinys byloje medi prieš VRDT — Deutsche Medi Präventions (deutschemedi.de)
   
   (Byla T-247/10)
   ()
   2010/C 209/72
   Kalba, kuria surašytas ieškinys: vokiečių
   
      Šalys
   
   
      Ieškovė: medi GmbH & Co. KG (Bairoitas, Vokietija), atstovaujama advokatų D. Terheggen, H. Lindner ir T. Kiputh
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Deutsche Medi Präventions GmbH (Diuseldorfas, Vokietija)
   
      Ieškovės reikalavimai
   
   
               —
            
            
               Panaikinti 2010 m. kovo 16 d. Vidaus rinkos derinimo tarnybos (prekių ženklams ir pramoniniam dizainui) ketvirtosios apeliacinės tarybos sprendimą byloje R 1366/2008-4.
            
         
               —
            
            
               Atmesti visą Bendrijos prekių ženklo EM 5 089 099 paraišką.
            
         
               —
            
            
               Priteisti iš atsakovės bylinėjimosi išlaidas.
            
         
      Ieškinio pagrindai ir pagrindiniai argumentai
   
   Bendrijos prekių ženklo paraišką pateikęs asmuo: Deutsche Medi Präventions GmbH.
   
      Prašomas įregistruoti Bendrijos prekių ženklas: žodinis prekių ženklas „deutschemedi.de“ 35 klasės paslaugoms.
   
      Prekių ženklo ar žymens, kuriuo grindžiamas protestas, savininkė: ieškovė.
   
      Prekių ženklas ar žymuo, kuriuo grindžiamas protestas: Vokietijoje įregistruotas žodinis prekių ženklas „medi.eu“ 5, 10, 35, 39, 41, 42 ir 44 klasių prekėms ir paslaugoms; Vokietijoje įregistruotas žodinis prekių ženklas „medi welt“ 5, 10, 35, 38, 39, 41, 42, 43 ir 44 klasių prekėms ir paslaugoms; Vokietijoje įregistruotas žodinis prekių ženklas „medi-Verband“ 5, 10, 35, 38, 39, 41, 42, 43 ir 44 klasių prekėms ir paslaugoms; Bendrijos žodinis prekių ženklas „World of medi“ 3, 5, 10, 35, 41 ir 42 klasių prekėms ir paslaugoms; Vokietijoje įregistruotas vaizdinis prekių ženklas, apimantis žodinį elementą „medi Ich fühl mich besser“, 5, 10, 35, 38, 39, 41, 42, 43 ir 44 klasių prekėms ir paslaugoms; prekyboje Europos Sąjungos teritorijoje naudojamas firmos vardas, apimantis žodinį elementą „medi“, visoms pirmiau minėtais prekių ženklais žymimoms prekėms ir paslaugoms.
   
      Protestų skyriaus sprendimas: patenkinti protestą.
   
      Apeliacinės tarybos sprendimas: patenkinti apeliaciją ir atmesti protestą.
   
      Ieškinio pagrindai: Reglamento (EB) Nr. 207/2009 (1) 8 straipsnio 1 ir 4 dalių pažeidimas, nes yra pavojus supainioti prekių ženklus, dėl kurių kilo ginčas, o ieškovė įrodė turinti prekybos ir firmos teises; Reglamento Nr. 207/2009 73 straipsnyje įtvirtintos teisės būti išklausytam pažeidimas.
   
      (1)  2009 m. vasario 26 d. Tarybos reglamentas (EB) Nr. 207/2009 dėl Bendrijos prekių ženklo (OL L 78, 2009, p. 1)